- Hindi News
- National
- शंकालु पति फिर जिला अस्पताल पहुंचा, पत्नी को पीटा, कहा रिपोर्ट वापस ले लेना नहीं तो मार दूंगा
शंकालु पति फिर जिला अस्पताल पहुंचा, पत्नी को पीटा, कहा- रिपोर्ट वापस ले लेना नहीं तो मार दूंगा
बंगला नंबर 58 निवासी शंकालू पति ने सोमवार को भी हैवानियत दिखाई। वह दोपहर को अस्पताल पहुंचा और एक दिन पूर्व गर्म तवे से दागने के कारण भर्ती प|ी से मारपीट की। उसने धमकी दी िक केस वापस ले लेना वरना जान से मार दूंगा। चौंकाने वाली बात यह है िक अस्पताल में पुलिस चौकी से महज 50 मीटर की दूरी पर एक मरीज के साथ मारपीट हो गई और पुलिस सोती रही। इससे महिला दहशत में है। उसकी सुरक्षा के िलए एक पुलिसकर्मी की ड्यूटी लगाई गई है।
शनिवार रात में बंगला नंबर 58 निवासी महिला को पति जोगेंद्र भंडारी कमरे में बंद कर गर्म तवे दागा और पिटाई की थी। जिसका इलाज जिला अस्पताल में चल रहा है। रविवार रात को माफी मांगने आए पति को महिला ने भगा दिया था। इसके बाद सोमवार दोपहर 12 बजे आरोपी जोगेंद्र जिला अस्पताल के बर्न वार्ड में पहुंचा और कमरे का दरवाजा बंद कर महिला के साथ मारपीट की। रिपोर्ट वापस लेने के लिए व जान से मारने की धमकी और मोबाइल भी छीन लिया। घटना की जानकारी मिलते ही महिला परामर्श केंद्र प्रभारी अनुराधा गिरवाल, एसआई वीरेंद्रसिंह परिहार अस्पताल पहुंचे व महिला के बयान दर्ज किए।
जैन समाज की महिलाएं करेंगी सुरक्षा, ज्ञापन देंगी
घटना को लेकर जैन समाज की महिलाओं में आक्रोश है। पीड़िता की सुरक्षा के लिए समाज की महिलाओं ने बारी-बारी से एक-एक घंटा अस्पताल में रुकने का निर्णय लिया। प्रदेश महामंत्री और कांग्रेस नेत्री आशा सांभर ने बताया मंगलवार को एसपी मनोज कुमार सिंह को ज्ञापन सौंपेंगे।
पति को गिरफ्तार कर लिया
मारपीट की घटना के बाद आरोपी पति को गिरफ्तार कर लिया है। सभी आरोपियों के खिलाफ धारा भी बढ़ा दी है। महिला की सुरक्षा के लिए जवान तैनात किया है। राकेश सगर, एएसपी नीमच
सीसीटीवी कैमरे बंद मिले
पीड़िता के बयान लेने पहुंचे पुलिस अधिकारियों ने अस्पताल के सीसीटीवी कैमरे चैक किए तो सभी बंद मिले। मेटरनिटी वार्ड के कैमरे भी बंद थे। जनरल वार्ड में गार्ड नहीं होने की शिकायत भी मरीजों ने की।
50 मीटर दूर चौकी पर खबर तक नहीं- जिला अस्पताल के बर्न वार्ड से 50 मीटर दूर पुलिस चौकी है। इसके बाद भी महिला से मारपीट हो गई।
महिला के बयान लेते पुलिस अधिकारी।
आरोपी पति जोगेंद्र
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva awa_Deva hin_Deva bho_Deva